དཀའ་བ་ཐུབ་པའི་གང་ཟག་དང་། དག་པ་དགེ་ལ་འདུན་སྤྱོད་པ། དེ་དག་ཀུན་ལ་རྗེས་ཡི་རངས། བདག་གི་དགེ་བའི་རྩ་བ་དང་། གཞན་ཡང་དཀའ་ཐུབ་བསོད་ནམས་
ཚོགས། འགྲོ་བ་ཀུན་དང་ཐུན་མོང་དུ། མྱུར་དུ་བྱང་ཆུབ་ས་ལ་བསྔོ། དེ་དག་དགེ་བའི་སྟོབས་མཆོག་དང་། བསོད་ནམས་བསགས་པའི་སྦྱིན་སྟོབས་ཀྱིས། བདག་དང་མཐའ་
ཡས་སེམས་ཅན་རྣམས། སྒྲིབ་གཉིས་མུན་པ་རབ་དག་ནས། བསོད་ནམས་མཁའ་ལ་ཉི་ཤར་བཞིན། འབྲས་བུ་སྐུ་གསུམ་མྱུར་འགྲུབ་ཤོག ། ཅེས་བདེ་བར་གཤེགས་པ་
དྲི་མ་མེད་པ་མཚན་བཅུའི་མཚན་ནས་བརྗོད་ཅིང་། ཕྱག་འཚལ་བ་དང་བཤགས་པའི་ཡན་ལག་འབུལ་བའོ། དེ་ནས་ཉི་མ་ཤར་ནས་དྲོས་ཆེན་དུ་མ་ཕྱིན་གྱི་བར་དུ། བདེ་བར་
གཤེགས་པ་རྣམས་དབྱིངས་ནས་སྤྱན་དྲོང་ཞིང་། མར་མེ་དང་། མེ་ཏོག་དང་། ཞལ་ཟས་དང་། བདུག་སྤོས་དང་། ལྷ་རྫས་ཀྱི་དྲི་ཆབ་དང་། རོལ་མོ་དང་། སྒྲ་སྙན་དང་།
མཆོད་བརྗོད་དང་། བསྟོད་ཚིག་གིས་མཆོད་པ་འབུལ་ལོ། དེ་ནས་ཁ་ཟས་ཀྱི་བྱ་བ་མཛད་དེ། ཉིན་ཕྱེད་དུ་མ་ཕྱིན་གྱི་བར་དུ། བདེ་བར་གཤེགས་པའི་སྐུ་གདུང་དང་། སྭཚུ་དང་
མཆོད་གཏོར་གྱི་ཆོ་ག་མཛད་དོ། དེ་ནས་ཉི་མ་ཕྱེད་ནས་དགོང་མོ་རུ་མ་ཕྱིན་གྱི་བར་དུ། གདན་གཅིག་ཏུ་བཞུགས་ཏེ། བདེ་བར་གཤེགས་པའི་ཐུགས་འཛབ་ཀྱི་སྙིང་པོ་རྣམ་
གསུམ་རིམ་པར་བཟླའོ། དེ་ནས་དགོང་ནས་སྲོད་དུ་མ་ཕྱིན་གྱི་བར་དུ། འབྱུང་པོ་དང་ལན་ཆགས་ལ་གླུད་ཀྱི་གཏོར་མ་གཏོང་ཞིང་། བསྔོ་བ་དང་སྨོན་ལམ་གྱི་རྒྱས་གདབ་བོ།
དེ་ནས་སྲོད་ནས་ནམ་དགུང་ལ་མ་ཕྱིན་གྱི་བར་དུ། བཟླས་བརྗོད་དང་བྱ་བ་སྤངས་ནས།